《题华首寺》
清代·劳孝舆

花宫门户辟朱明，四百芙蓉一掌擎。彼岸从来皆佛度，高山奚掌以仙名。

云垂绝壑漫漫下，春转芳塘盎盎生。心迹不知何处住，频从支遁订新盟。

作者简介：清广东南海人，字孝于，号阮斋、巨峰。雍正十三年拔贡。乾隆元年举鸿博，未中。任贵州龙泉、毕节等知县。所至以兴文教为己任。有《阮斋诗文集》、《春秋诗话》等。